102. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 9309 της 12/21 Μαρτ. 1979 (ΦΕΚ Β΄ 286) Περί καθιερώσεως εντύπου δια την εξέτασιν υποψηφίων οδηγών αυτοκινήτων. Έχοντες υπ’ όψει: 1.Τας διατάξεις του Ν.Δ. 289/69 «περί των αδειών οδηγήσεως αυτοκινήτων και διτρόχων, τριτρόχων οχημάτων κλπ.» 2.Το γεγονός της, εις προσωπικόν, υπαρχούσης στενότητος αφ’ ενός και της αυξήσεως του αριθμού των προσερχομένων δι’ εξέτασιν υποψηφίων οδηγών αφ’ ετέρου, συνεπεία του οποίου η διάταξις της υπ’ αριθ. 21680/76 κανονιστικής αποφάσεως του Υπουργού     Συγκοινωνιών      «περί     του τρόπου χορηγήσεως αδειών οδηγήσεως αυτοκινήτων και διτρόχων-τριτρόχων οχημάτων κλπ. «ΦΕΚ. 1060/Β/31.8.1976 (Κεφ. ΙΙΙ παρ. 2 τελευταία περίοδος), δι’ ης ορίζεται ότι «η πρακτική εξέταση πρέπει να διαρκή τουλάχιστον 20 λεπτά και να μη υπερβαίνει τα 30΄ της ώρας», κατέστη εν τη πράξει ανεφάρμοστος, ως και την ανάγκην απλουστεύσεως των διαδικασιών χορηγήσεως των αδειών οδηγήσεως αυτοκινήτων και μοτοσυκλετών δια της καθιερώσεως «ΔΕΛΤΙΟΥ ΕΚΠΑΙΔΕΥΣΕΩΣ ΚΑΙ ΕΞΕΤΑΣΕΩΣ ΥΠΟΨΗΦΙΟΥ ΟΔΗΓΟΥ», αποφασίζομεν: 1.Καθιερούται νέον έντυπον, υπό την ονομασίαν «ΔΕΛΤΙΟ ΕΚΠΑΙΔΕΥΣΕΩΣ ΚΑΙ ΕΞΕΤΑΣΕΩΣ ΥΠΟΨΗΦΙΟΥ ΟΔΗΓΟΥ», ως σχετικόν υπόδειγμα τούτου, παρατίθεται εν τέλει της παρούσης. Το έντυπον τούτο θα αντικαταστήση τα χρησιμοποιούμενα ήδη δύο σχετικά έντυπα ήτοι: α)το κατά την διάταξιν του άρθρ. 1 (παρ. 5) του Β.Δ. 282/1973 «περί κωδικοποιήσεως εις ενιαίον κείμενον των διατάξεων των Ν.Δ. 765/1970 και 1202/1972» χορηγούμενον σημείωμα εκπαιδεύσεως και β)το πρακτικόν εξετάσεως υποψηφίου οδηγού. Το νέον έντυπον μετά την συμπλήρωσιν, σφραγίζεται και παραδίδεται εις τον υποβάλοντα πλήρη δικαιολογητικά υποψήφιον οδηγόν, όστις με την προσκόμισιν του εντύπου παρουσιάζεται κατά τας καθωρισμένας ημερομηνίας προς εξέτασιν εις τους αρμοδίους υπαλλήλους. Μετά την εξέτασιν αναγράφεται το αποτέλεσμα επ’ αυτού και μονογράφεται υπό των εξεταστών. Το έντυπον παραδίδεται εις τον υποψήφιον, όστις το χρησιμοποιεί, αναλόγως του αποτελέσματος, είτε προς επανεξέτασιν (εις περίπτωσιν απορρίψεως) είτε προς εξέτασίν του εις την επομένην φάσιν εξετάσεως. Το «Δελτίον Εκπαιδεύσεως και Σελ. 220,838(δ) Τεύχος -Σελ.  Εξετάσεως Υποψηφίου Οδηγού» κρατείται υπό των εξεταστών μόνον κατά την τελευταίαν φάσιν της πρακτικής εξετάσεως και εφ’ όσον ο υποψήφιος περατώσει επιτυχώς την εξέτασιν, οπότε και παραδίδεται υπ’ αυτών εις την γραμματείαν δεόντως προσυπογεγραμμένον, δια την χορήγησιν της αδείας ικανότητος οδηγού. Η χρησιμοποίησις των κατά τ’ ανωτέρω εντύπων υπό των Υπηρεσιών Συγκοινωνιών, άρχεται ευθύς ως ταύτα περιέλθουν εις αυτάς μερίμνη της Διευθύνσεως Οικονομικού, των Γενικών Υπηρεσιών του Υπουργείου Συγκοινωνιών. 2.(Αντικαθίσταται το τελευταίο εδάφιο της παρ. 2 κεφ. ΙΙΙ της αριθ. 21680/1976 απ. Υπ. Συγκοινωνιών, ανωτ. αριθ. 82). 1.Ε.β.102 ΄Αδειες οδηγών αυτοκινήτων 